कार्तिक आर्यन को देख खुशी से पागल हुई ये लड़की, खींचने लगी गाल...देखें वायरल Video  
कार्तिक आर्यन का वीडियो हुआ वायरल
फैन्स के बीच घिरे नजर आए कार्तिक
फैन ने खींचा कार्तिक का गाल
बॉलीवुड एक्टर कार्तिक आर्यन (Kartik Aaryan) इन दिनों लखनऊ में अपनी फिल्म की शूटिंग में व्यस्त हैं. इस दौरान कार्तिक आर्यन समय मिलते ही कई मौके पर फैन्स से भी मिलते नजर आए. कार्तिक आर्यन को फैन्स तहेदिल से प्यार करते हैं. इसलिए तो जैसे ही कार्तिक आर्यन उनके सामने आए तो फैन्स ने अपनी खुशी का इजहार बिल्कुल अलग अंदाज में किया. हाल ही में कार्तिक आर्यन (Kartik Aaryan) का एक वीडियो सोशल मीडिया पर काफी वायरल हो रहा है. इस वीडियो में फैन्स के बीच घिरे कार्तिक आर्यन शेल्फी ले रहे होते हैं, तभी एक लड़की अचानक से उनके गाल खींच देती है. वायरल हो रहे इस वीडियो को कार्तिक ने अपने इंस्टाग्राम एकाउंट से खुद शेयर किया है.
This was Cheeky If someone pulls my cheeks again, will blame you for this dare game Viral #Repost @viralbhayani Play the dare game. Dare to pull #kartikaaryan cheeks. Scene captured in Lucknow
A post shared by  KARTIK AARYAN (@kartikaaryan) on Aug 7, 2019 at 2:11am PDT

इस वीडियो को शेयर करते हुए एक्टर ने बड़ा ही मजेदार कैप्शन लिखा, 'अगर कोई मेरे गाल दोबारा खींचता है तो फिर इस डेयर गेम के लिए आप जिम्मेदार होंगे. इस डेयर गेम को खेलें. कार्तिक आर्यन (Kartik Aaryan) के गाल खींचने का डेयर.' कार्तिक आर्यन का वायरल हो रहा ये वीडियो काफी क्यूट है. इस वीडियो में देखा भी जा सकता है कि लड़की कार्तिक आर्यन का गाल खींचकर ऐसे खुश होती है, जैसे उसने किसी डेयर को पूरा किया हो.
फैन्स कार्तिक आर्यन (Kartik Aaryan) के इस वीडियो पर खूब कमेंट कर रहे हैं. अगर वर्क फ्रंट की बात करें तो कार्तिक आर्यन जल्द ही भूमि पेडनेकर और अनन्या पांडेय (Ananya Pandey) के साथ फिल्म 'पति, पत्नी और वो' में नजर आने वाले हैं. ये फिल्म इसी साल 6 दिसंबर को रिलीज होगी. इसके अलावा कार्तिक आर्यन 'दोस्ताना 2' में नजर आएंगे.